# data[].attributes.body
Pokalbis. Vyksta pokalbis su vaikais apie medžius. Apibendriname visos savaitės pokalbius apie medžius.

Aiškinimas. Ąžuolas, pušis, klevas ir kaštonas skiriasi, nes kiekvienas medis turi savo ypatumus, kurie padeda jiems augti. Ąžuolas, labai stiprus medis su storu kamienu ir dideliais lapais. Jo lapai yra banguoti ir žali, o rudenį ant žemės nukrenta gilių, kurios yra kaip maži riešutai. Pušis, turi žalias adatėles vietoj lapų. Pušies kankorėžiai yra maži ir kieti, juose yra sėklos. Pušis puikiai prisitaiko prie šalto klimato, nes adatėlės padeda medžiui apsisaugoti nuo šalčio ir vėjo. Klevas, turi didelius ir plačius lapus, kurie rudenį pasikeičia į raudoną arba geltoną spalvą. Klevai turi specialius vaisius, kurie atrodo kaip mažos skraidančios sėklos. Kaštonas, turi didelius lapus, o jo vaisiai yra paslėpti po žvynuotais lukštais. Viduje yra rudi, blizgūs kaštonai, kuriuos rasti galima ant žemės.

# data[].attributes.body
1. Atpažins medžius, jų vaisius ir įvardins jų pavadinimus išvykos, pokalbio metu.

2. Pasirinks tinkamas priemones bandymui apie medžių lapus, jų vaisius, palygins skirtingų medžių lapus.

3. Numatys bandymo eigą ir komentuos pasirinktas priemones bei gautą rezultatą, įvardins kuo skiriasi įvairių medžių lapai ir vaisiai.

# data[].attributes.body
Aplinkos pažinimas. Pažįsta daugiau artimiausioje aplinkoje esančius augalus <...>, pradeda tikslingai vartoti jų pavadinimus. Dalyvaujant prižiūrint augalus. (3 žingsnis).

Tyrinėjimas. Pasako, ką veikė, ką atrado; įvardija, kokias priemones ar medžiagas pasirinko tyrinėjimui. (4 žingsnis).

Mokėjimas mokytis. Komentuoja atliekamą veiklą, pasako, ką jau atliko, ką darys toliau (4 žingsnis).

# data[].attributes.body
Pokalbis. Apie Ąžuolą. Klausimai: Ar žinote, koks medis yra labai stiprus, labai senas ir turi gilutes?

Aiškinimas. Šiandien pakalbėsim apie labai didelį, stiprų ir seną medį. Jo vardas, ĄŽUOLAS. Ąžuolas auga miške, parke arba pievoje. Jis turi stambų kamieną, tvirtas šakas, žalius banguotus lapus ir mažas rudus vaisius, vadinamus gilėmis.

Demonstravimas: Ąžuolo ir gilės paveikslėlis interaktyvioje lentoje.

Filmukas "Senojo ąžuolo pasaka". https://www.vaikams.lt/filmukai/senojo-azuolo-pasaka.html

# data[].attributes.attachment_link.readable_text
Senosios animacijos filmukas Senojo ąžuolo pasaka. Ar žinojote, kad visko matę medžiai gali sekti pasakas, apie tai ką ilgus amžius yra matę? Šis filmukas vaikams papasakos apie tai, ką matė ir girdėjo Šimtametis ąžuolas. O gi, kadaise, visai šalia jo, gyveno labai blogas berniukas vardu Makarka. Kai jis išbaidė visus paukštelius, bei subraižė ąžuolą, visi aplink buvę medžiai nusprendė išeiti iš jo kiemo. Kai suprato, kad be medžių gyventi nebegalės, Makarka ir jo šunelis, leidžiasi juos susigražinti.

Atrinkome populiariausias tarp mūsų lankytojų prekes ir paslaugas vaikams. Galbūt rasite kažką įdomaus ir savo mažiesiems.

# data[].attributes.attachment_link.description
Senosios animacijos filmukas Senojo ąžuolo pasaka. Ar žinojote, kad visko matę medžiai gali sekti pasakas, apie tai ką ilgus amžius yra matę? Šis filmukas vaikams papasakos apie tai, ką matė ir girdėjo Šimtametis ąžuolas. O gi, kadaise, visai šalia jo, gyveno labai blogas berniukas vardu Makarka.

# data[].attributes.body
1. Meninė veikla. Ąžuolo lapo spalvinimas. https://www.pepe.lt/rudens-spalvinimas/

2. Sukarpytas paveikslas. Ąžuolo paveikslas.

3. IT žaidimas. "Medžių lapai".

https://wordwall.net/lt/resource/2000393/medžių-lapai

# data[].attributes.attachment_link.description
Rudens spalvinimas 🍂. Rudens paišymas ir spalvinimas. Lapai, lietus ir grybai, rugsėjis, spalis, lapkritis spalvinimui.

# data[].attributes.body
1. Meninė veikla. „Gilės spaudas“. Vaikai gauna tikrą gilę, padengia ją dažais ir spaudžia ant popieriaus. Sukuria gilių rašto piešinį su pasikartojančiais atspaudais.

2. Žaidimas. Laisvieji žaidimai, susieti su tema.

3. Aplinkos pažinimo žaidimas. „Ką valgo ąžuolas?“.

Vaikai gauna didelę iškirptą ąžuolo figūrą su plyšiu viduje. Taip pat gauna įvairių kortelių, automobilis, ledai, žemė, vanduo, saldainiai, mėnulis, saulė. Vaikai į skylutę turi įdėti tik tai kas tinka, žemė, vanduo, saulė.

# data[].attributes.body
Pokalbis. Apie Klevą. Klausimai: Ar klevas yra didelis ar mažas medis? Kur auga klevai?

Aiškinimas. Šiandien pakalbėsime apie labai gražų medį, Klevą. Jo lapas panašus į rankytę. Rudenį klevo lapai tampa geltoni, raudoni, oranžiniai. Jie krenta ant žemės ir šlama po kojomis. Klevas turi mažas sėklytes, jos sukasi kaip sraigteliai, kai krenta. Kai kurie klevai duoda sultis, iš jų gaminamas saldus sirupas.

Demonstravimas. Klevo demonstravimas per interaktyvia lenta

Pasaka. "Klevas ir lapai". https://youtu.be/qsxRPZdoMjY?si=mgHlUp4_SrLn5MSL

# data[].attributes.body
1. Meninė veikla. „Klevo medis“. Kiekviena grupelė gauna didelį popieriaus lapą ir turi nupiešti savo klevo medį su lapais ir vaisiais. Vaikai gali naudoti įvairias spalvas ir piešimo priemones, kad sukurtų savo medį. Vaikai gali klijuoti lapus ir sparnuotus riešutus ant piešinio, kad sukurtų tikro klevą.

2. Žaidimas. „Rask klevo lapą“. Reikės: klevo lapų, kitų medžių lapų, ąžuolo, beržo, dėžutės. Eiga: sumaišyti lapus ant žemės. Vaikai ieško tik klevo lapų. Radę, deda į savo grupės dėžutę.

3. Žaidimas. Kortelės-atrasti tokį patį lapą pagal pavyzdį.

# data[].attributes.body
1. Meninė veikla. "Spalvoti lapų spaudai". Priemonės: klevo lapai, guašas, popierius. Eiga: vaikai tepa dažais lapą, tada spaudžia jį prie popieriaus. Matosi lapo formos atspaudas. Galima naudoti kelias spalvas vienu metu.

2. Žaidimas. Laisvieji žaidimai, susieti su tema.

3. Meninė veikla. „Lapų lipdyba iš plastilino“.

Reikės: plastilinas rudens spalvų, geltona, oranžinė, raudona, lapo trafaretas. Eiga: vaikai iš plastilino lipdo lapo formą ir užpildo kontūrą.

# data[].attributes.body
Pokalbis. Apie Pušį. Klausimai: Kuo pušis skiriasi nuo kitų medžių? Ar pušis meta lapus?

Aiškinimas. Pušis yra didelis medis, kuris auga miške. Ji turi žalius spyglius vietoj lapų. Pušys gali būti labai aukštos ir tvirtos. Net žiemą jos lieka žalios, nes jų spygliukai nenukrinta. Pušis auga labai ilgai ir gali gyventi daug metų. Kartais ant jos šakų galima pamatyti kankorėžius. Kankorėžiai yra maži ir pilni sėklų, kurios padeda augti naujiems medžiams.

Demonstravimas. Pušies demonstravimas per interaktyvią lentą.

Žaidimas. „Surask pušies draugus“. Vaikai turi surasti skirtingus pušies „draugus“ gamtoje, pušies spyglius, kankorėžius, gyvūnus, kurie gyvena prie pušies, paukščiai, voverės, vabalai.

# data[].attributes.body
1. Eksperimentas. „Kaip pušies kankorėžiai atsiveria?“.

Priemonės: pušies kankorėžiai ir stiklinė su vandeniu.

Eiga: vaikai įdeda pušies kankorėžius į stiklinę su vandeniu ir stebi, kaip jie atsiveria arba užsidaro. Vaikai gali paliesti kankorėžį ir pamatyti, kaip jis reaguoja į drėgmę.

2. Eksperimentas: „Pušies žievės tyrimas“. Priemonės: pušies žievė, kitos medžių žievės, padidinamoji lupa. Eiga: vaikai pasiima pušies žievę ir kitų medžių žievę. Naudodami padidinamojo stiklo pagalbą, vaikai žiūri į žievę ir lygina, kokia ji yra. Aptaria, kokios žievės yra lygesnės, o kurios, šiurkštesnės.

3. Eksperimentas: „Pušies spyglio spalvos pokytis saulėje“. Priemonės: pušies spygliai, maža dėžutė, saulėta vieta. Eiga: vaikai įdeda spyglį į dėžutę ir palieka jį saulėje kelias minutes. Po to vaikai pažiūri, ar spygliai pasikeitė nuo saulės.

# data[].attributes.body
1. Meninė veikla. „Pušies šakos“. Priemonės: pušies spygliai, popierius, guašas, klijai, žirklės. Eiga: vaikai piešia ar dažo pušies kamieną ir šakas, naudodami spalvotus dažus arba flomasterius. Vėliau jie gali naudoti pušies spyglį kaip antspaudą, kad sukurti tekstūruotas pušies šakas. Vaikai paprasčiausiai uždeda spyglį ant dažų ir perkelia į popierių. Galima sukurti ir 3D efektą, priklijuojant tikrus pušies spygliai ant piešinio.

2. Žaidimas. Laisvieji žaidimai, susieti su tema.

# data[].attributes.body
Pokalbis. Apie Kaštoną. Klausimai: Kaip atrodo kaštono lapas? Ką rudenį numeta kaštonas?

Aiškinimas: Šiandien pakalbėsime apie medį, Kaštoną. Kaštonas yra medis, kuris auga miške ir parke. Jo lapai yra dideli, o rudenį jis nuleidžia gražius ir žalius kankorėžius, kuriuose slepiasi kaštonai. Kai kaštonai sunoksta, jų lukštas pratrūksta, ir viduje galima rasti didelius rudus kaštonus. Kaštonai yra kieti, bet labai gražūs. Žmonės kartais renka kaštonus ir žaidžia su jais. Kai kurie kaštonai naudojami ir gaminti įvairius dalykus, kaip žaislus.“

Demonstravimas. Kaštono medžio demonstravimas per interaktyvia lentą.

Žaidimas. "Kaštonų kelionė". Eiga: kiekvienam vaikui duodamas kaštonas. Grupėje iš virvutės padaromas takelis. Pradžioje startas, gale, kaštonų „namai“. Vaikai turi ridenti kaštoną takeliu iki namų, delnu, koja. Po žaidimo vaikų klausiama: Ar kaštonas greitai riedėjo? Ar buvo sunku jį ridenti?

# data[].attributes.body
Vaikai padalijami į mažas grupeles po tris, keturis. Kiekviena grupė gauna, kaštonų, lukštų, kaštonų lapų, šakelių, dėžutę. Paklausiama vaikų: Ar kaštonas lygus? O lukštas dygliuotas?
Ar lapas turi kvapą? Kiek kaštonų? Paprašome vaikų, kad surūšiuotų, rudi kaštonai, žali lukštai, lapai, šakelės. Grupėje iš surinktų daiktų vaikai sudėlioja kaštoną su lapais.

# data[].attributes.body
Meninė veikla. "Rudens draugas". Priemonės: kaštonai, plastilinas, pagaliukai, akytės, lapeliai. Eiga: vaikai lipdo iš kaštonų gyvūnėlius, ežį, sraigę, vorą, jungia kaštonus plastilinu, smeigia pagaliukus, klijuoja akis.

# data[].attributes.body
Žaidimas. „Medžių tyrinėtojai“. Priemonės: ąžuolo, pušies, klevo ir kaštono lapų ir vaisių nuotraukos, dėžutės, mažos kortelės su medžių pavadinimais. Veikla: pasakykite vaikams, kad jie yra medžių tyrinėtojai ir jiems reikės atrasti medžius, pagal nuotraukas. Pirmiausia prašykite vaikų atpažinti lapus, kuris medis turi didelius lapus, o kuris, adatėles. Tada leiskite vaikams atrinkti vaisius, kas yra giles, kas, kaštonai, o kas, kankorėžiai. Kiekvienam vaikui duokite po dėžutę ir paprašykite, kad jie surinktų tik pušies adatėles ir kankorėžius arba tik kaštonus ir kaštonų lukštus.

# data[].attributes.body
„Medžių atradėjai“. Priemonės: ąžuolo, pušies, klevo ir kaštono lapai, gilės, kankorėžiai, kaštonai, 4 dėžutės, keli padidinimo stiklai, žaidimo kortelės su klausimais: „Kokios spalvos lapai?“. Eiga: iš anksto paruoškite ąžuolo, pušies, klevo ir kaštono lapų ir vaisių, kaštonų, gilių, kankorėžių. Padalinkite vaikus į 4 grupes ir duokite kiekvienai grupei po dėžutę. Kiekviena grupė turės tyrinėti savo medį ir surinkti tik jam priklausančius lapus ir vaisius. Kiekviena grupė turi atsakyti į klausimus apie savo medį: Kokios spalvos lapai? Kokie vaisiai nukrenta nuo medžio? Ar lapai yra dideli ar maži?

# data[].attributes.body
Meninė veikla. „Mano medis“. Priemonės: iš anksto atspausdinti įvairūs medžių lapai, flomasteriai, kreidelės arba akvarelė, klijai, medžių vaisiai, gilė, kankorėžis, kaštonas, sparnavaisis, kartonas. Eiga: vaikai išsirenka norimą medžio lapą. Jį nuspalvina kaip tik nori – visa ar dalimis. Po spalvinimo vaikas klijuoja medžių vaisius, gilė, kankorėžis, kaštonas, sparnavaisis).

# data[].attributes.body
Visos grupės veikla:

1. Tyrinėjimas. Vaikai rūšiuoja giles, didelės, mažos. Lygina jų spalvą, formą. Eksperimentas: kur gilė rieda greičiau – ant žolės ar smėlio?

2. Praktinė veikla. "Sodiname ąžuoliuką".

3. Tyrinėjimas. „Kas gyvena prie ąžuolo?“. Vaikai stebi, kas gyvena prie ąžuolo, vabaliukai, skruzdės ir t.t. Lygina žievės raštus padidinamuoju stiklu. Atsako į klausimus: Ar lapas kvepia? Ar žievė turi kvapą?

# data[].attributes.body
Visos grupės veikla:

1. Tyrinėjimas. Vaikai tyrinėja ir rūšiuoja klevo vaisius. Klevas turi ypatingus vaisius, sparnuotus riešutus, kurie skrenda tarsi sraigtasparniai. Vaikai ieško kritusių vaisių, juos rūšiuoja, ilgi ar trumpi, lygūs ar su dėmelėmis, lygina spalvas, formą, dydį.

2. Tyrinėjimas. „Kas gyvena prie klevo?“. Vaikai stebi, kas gyvena aplink klevą: ar po medžiu vaikšto vabaliukai? Ar skruzdė lipa per žievę? Ar paukštelis nutūpė ant šakos?

3. Jutiminis tyrinėjimas. „Kvepia ar šiurkštu?“. Vaikai tyrinėja pojūčiais, liečia žievę, lapą. Uosto – ar lapas ir žievė turi kvapą? Paliečia vaisių – ar slidus, tvirtas? Su padidinamuoju stiklu vaikai stebi lapų gyslas, žievės raštus, sėklytės formą.

# data[].attributes.body
Visos grupės veikla:

Išvyka: Kelionė į miškelį, medžių stebėjimas.

# data[].attributes.body
Visos grupės veikla:

Tyrinėjimas. „Mažieji kaštonų tyrinėtojai“. Vaikai liečia kamieną. Klausiama vaikų: Ar šiurkštus? Ar medis storas? Kokia spalva? Kaip manote, ar medis senas? Apkabinkime medį ar telpame visi kartu?.

Tyrinėjimas. Kiekvienas vaikas gauna kaštono lapą. Vaikai liečia, lanksto, skaičiuoja. Klausima vaikų: Koks lapas, minkštas ar kietas? Kokios jis spalvos? Kiek turi pirštelių?

Tyrinėjimas: "Vaisių ir lukštų tyrimas". Vaikai ieško kaštonų ir lukštų ant žemės. Kartu juos lyginame, liečiame, rūšiuojame.

Klausiama vaikų: Ar dygliuotas? Kaip atrodo vidus? Ar lygus? Ar blizga? Koks jo kvapas?

Mini eksperimentas: „Kaštonas rieda“. Vaikai bando ridenti kaštoną ant žolės ir smėlio. Klausiama vaikų: Kur rieda lengviau?

# data[].attributes.body
Visos grupės veikla:

Eiga: Prieš išeinant į lauką, vaikams trumpai primenama, ąžuolas turi giles ir banguotus lapus. Pušis turi adatėles ir kankorėžius. Klevas, platų lapą ir sėklas. Kaštonas, didelį lapą ir rudus kaštonus. Vaikai vaikšto po teritoriją ir ieško medžių, lapų, žievės, vaisių, gilių, kaštonų, kankorėžių, sėklų. Kiekvienas vaikas turi mažą dėžutę tyrinėjimo radiniams.

Žaidimas. „Kur gyvena šitas lapas?“. Vaikams duodamas rastas lapas ar vaisius, jie turi surasti kuris medis jį numetė.